অ্যান্ড্রু কুম্যান

অ্যান্ড্রু কুম্যান কানাডার অ্যালবার্টার রেড ডিয়ারের একজন লেখক এবং নাট্যকার।

ব্যক্তিগত জীবন
অ্যান্ড্রু কুম্যান কানাডার অ্যালবার্টা প্রদেশের রেড ডিয়ার শহরের বাসিন্দা। তিনি ২০০৩ সালে রেড ডিয়ার কলেজ ও ক্যালগারি বিশ্ববিদ্যালয়ের যৌথ ব্যাচেলর অব আর্টস ডিগ্রি প্রোগ্রাম থেকে স্নাতক হন।
এছাড়াও তিনি এডমন্টন একটি বিশ্ববিদ্যালয়ে ইংরেজি ও সৃজনশীল লেখালেখি অধ্যয়ন করেন, এবং ২০০৮ সালে ক্যালগারি বিশ্ববিদ্যালয় থেকে মাল্টিমিডিয়া ওয়েব ডেভেলপার প্রোগ্রাম সম্পন্ন করেন।
২০১২ সালের জুন পর্যন্ত তিনি রেড ডিয়ার কলেজে জনসংযোগ বিভাগে কর্মরত ছিলেন।
বর্তমানে অ্যান্ড্রু তার স্ত্রী ও পুত্রকে নিয়ে অন্টারিওর লন্ডন শহরে বসবাস করছেন।Andrew Kooman

শিশু অধিকার সংক্রান্ত কাজকর্ম
অ্যান্ড্রু প্রথম মানব পাচার সম্পর্কে অবগত হন দক্ষিণ-পূর্ব মালয়েশিয়ায় খ্রিস্টান অলাভজনক সংস্থা ইউথ উইথ অ্যা মিসনের (YWAM) হয়ে কাজ করার সময়। সেখানে তিনি পাচারের শিকার শিশুদের সঙ্গে পরিচিত হন। পরবর্তীতে কুম্যান বুঝতে পারেন যে মানব পাচার কানাডাতেও একটি গুরুতর সমস্যা। রয়্যাল কানাডিয়ান মাউন্টেড পুলিশের অনুমান অনুযায়ী, প্রতি বছর ৬০০ থেকে ৮০০ জন মানুষকে কানাডায় পাচার করা হয়।

কুম্যান ক্যালগারি ও এডমন্টনে যৌনকর্মী হওয়ার জন্য পাচার হওয়া ব্যক্তিদের ঘটনা নিয়ে কথা বলেছেন এবং মত প্রকাশ করেছেন যে তার নিজ শহর রেড ডিয়ারেও সম্ভবত যৌনকর্মীদের পাচার করা হয়েছে, কারণ এই শহর অ্যালবার্টা হাইওয়ে ২–এর পাশে অবস্থিত। কুম্যান YWAM–এর সঙ্গে মালয়েশিয়ায় দুই বছর কাজ চালিয়ে যান এবং সেই সময়ের শেষ দিকে তিনি সিঙ্গাপুর সফর করেন। সেখানে তিনি মানব পাচার বিষয়ক একটি আন্তর্জাতিক সম্মেলনে অংশ নেন, যেখানে তিনি এমন কিছু তথ্য জানতে পারেন যা তাকে গভীরভাবে আলোড়িত করে। এই সম্মেলনে সামরিক বাহিনীতে শিশু এবং শিশু যৌনবৃত্তির ওপর গুরুত্ব দেওয়া হয়। কুম্যানের মনে সবচেয়ে বেশি দাগ কেটেছিল এই তথ্যটি যে পাঁচ বছর বা তার কম বয়সী শিশুরাও প্রতিদিন জোরপূর্বক পতিতাবৃত্তিতে বাধ্য হয়, এবং এই শিশুদের অনেকেই সারাজীবন পাচারের শিকার হিসেবেই থেকে যায়।

কুম্যান রেড ডিয়ার–ভিত্তিক সৃজনশীল ও ন্যায়বিচারকেন্দ্রিক অলাভজনক সংস্থা রেইস দেয়ার ভয়েসের পরিচালক। এই সংগঠনের অন্য চারজন সদস্যই তার পরিবারের সদস্য।
ম্যাথিউ ও ড্যানিয়েল নামের দুই ভাইয়ের সহায়তায় কুম্যান আনভেইল স্টুডিও প্রতিষ্ঠা করেন।

লেখকজীবন
অ্যান্ড্রু কুম্যান একজন লেখক ও নাট্যকার। কুম্যানের সব লেখার কেন্দ্রবিন্দু হলো ন্যায়বিচার পাশাপাশি লিঙ্গ বিষয়টিও তার লেখায় গুরুত্ব পায়। মানব পাচার নিয়ে কুম্যানের প্রথম সাহিত্যিক প্রতিক্রিয়া ছিল কিছু ছোটগল্প লেখা। পরে তিনি মানব পাচারের সঙ্গে যৌন নির্যাতনের সম্পর্ক তুলে ধরার জন্য একটি নাটক লেখেন, যা পরে শি হ্যাস অ্যা নেম নামে পরিচিত হয়।

২০০৯ সালে, শি হ্যাস অ্যা নেম নাটকের চিত্রনাট্য স্ক্রিপ্টস অ্যাট ওয়র্ক/অ্যালবার্টা প্লেরাইটস নেটওয়ার্ক পুরস্কার লাভ করে। ২০১২ সালের ফেব্রুয়ারির মধ্যে, কুম্যান শি হ্যাস অ্যা নেম-এর একটি চলচ্চিত্রের চিত্রনাট্য সংস্করণ নিয়ে কাজ করছিলেন, যাতে এটি আরও বৃহৎ দর্শকের কাছে পৌঁছাতে পারে।

কিছু মার্কিন যুক্তরাষ্ট্রে শি হ্যাস অ্যা নেম মঞ্চস্থ করার আগ্রহ প্রকাশ করেছিলেন। এই নাটকটি লেখা শুরু করার পর, কুম্যান একটি কানাডীয় সংবাদপত্রে র‍্যানোং মানবপাচার ঘটনা সম্পর্কে পড়েন এবং একই সঙ্গে তার এক বন্ধুর কাছ থেকেও এ বিষয়ে জানতে পারেন, যিনি থাইল্যান্ডের ব্যাংকক শহরে অবস্থিত একটি আফটারকেয়ার সেন্টারে কাজ করতেন, যেখানে সাবেক যৌনকর্মীদের সামাজিক মর্যাদা পুনরুদ্ধারের চেষ্টা করা হতো।

এই ধরনের পাচারের শিকার দরিদ্র অনেক মেয়ে যে শেষ পর্যন্ত পতিতালয়ে শিশু যৌনকর্মী হিসেবে দাসত্বে আবদ্ধ হয় এ কথা জেনে কুম্যান এই ঘটনাকে নাটকের পটভূমির অংশ হিসেবে ব্যবহার করেন।

২০১২ সালে শি হ্যাস অ্যা নেম নাটকের কানাডাব্যাপী সফর অনুষ্ঠিত হয় যা শেষ হয় রেড ডিয়ারে। কুম্যান তার নিজ শহরে সফর শেষ হওয়ায় আনন্দিত ছিলেন, কারণ মধ্য অ্যালবার্টায় নাটকটি প্রভূত সমর্থন পেয়েছিল।

এই সফরের সময় কুম্যান অ্যালবার্টা অ্যাসোসিয়েসন অব কলেজেস অ্যান্ড টেকনিক্যাল ইনস্টিটিউটস (AACTI) এবং অ্যালবার্টা মিনিস্ট্রি অব এন্টারপ্রাইজের পক্ষ থেকে আউটস্ট্যান্ডিং অ্যালুমনাস প্রভিন্সিয়াল অ্যাওয়ার্ড সেলিব্রেটিং এক্সেলেন্স পুরস্কারে ভূষিত হন। এই পুরস্কারের সঙ্গে যুক্ত হয়ে তার নামে ৫,০০০ ডলারের একটি বৃত্তি চালু করা হয়, যা তিনি সৃজনশীলতা, নেতৃত্ব এবং প্রয়োজনীয় মানুষের প্রতি অঙ্গীকার প্রদর্শনকারী শিক্ষার্থীদের দেওয়ার সিদ্ধান্ত নেন। PACE পুরস্কার প্রদান অনুষ্ঠান দ্বিবার্ষিক এবং ১৩ জুন এডমন্টনে AACTI বোর্ড অব গভর্নর্স সম্মেলনের সময় তা অনুষ্ঠিত হয়।

শি হ্যাস অ্যা নেম লেখার আগে কুম্যান আরও কিছু সাহিত্যকর্ম রচনা ও প্রকাশ করেছিলেন যার মধ্যে উল্লেখযোগ্য টেন সিলভার কয়েন্স : দ্যা ড্রাইলিংস অব আচ্ছরা—তবে এটিই ছিল তার প্রথম পূর্ণদৈর্ঘ্য নাটক। তবে তিনি ২০০৭ সাল থেকেই ছোট নাটক লিখে আসছিলেন, এবং শি হ্যাস অ্যা নেম-এর পরেও তিনি আরও পূর্ণদৈর্ঘ্য নাটক রচনা করেছেন। এর মধ্যে একটি নাটক ১৯৫০-এর দশকে সোভিয়েত ইউনিয়নের রাজনৈতিক বন্দি রোমানীয় খ্রিস্টান রিচার্ড ওয়ারম্ব্রান্ডকে নিয়ে এবং আরেকটি নাটক নেদারল্যান্ডসে নাৎসি শাসন নিয়ে লেখা। নাটক দুটির নাম যথাক্রমে উই আর দ্যা বডি এবং  ডেলফ্ট ব্লু।
 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর কানাডীয় ঔপন্যাসিক
বিষয়শ্রেণী:শিশু অধিকার কর্মী
বিষয়শ্রেণী:খ্রিস্টান ঔপন্যাসিক